**Αθήνα**: 23.11.2018

**Αρ. Πρωτ.**: 1439

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Τα** άτομα με αναπηρία κατέκλυσαν το υπ. Οικονομικών ζητώντας λύσεις

Εκατοντάδες άτομα με αναπηρία, χρόνιες παθήσεις και μέλη των οικογενειών τους ανταποκρίθηκαν στο κάλεσμα της ΕΣΑμεΑ και πραγματοποίησαν παράσταση διαμαρτυρίας στο υπουργείο Οικονομικών, με πάνδημο αίτημα ο υπουργός Οικονομικών να δώσει λύσεις, όπως είχε δεσμευτεί από τον Ιούλιο του 2018, σε σειρά θεμάτων που ταλανίζουν τους πλέον ευάλωτους πολίτες, τα άτομα με αναπηρία.

Αντιπροσωπεία της ΕΣΑμεΑ με επικεφαλής τον πρόεδρό της Ιωάννη Βαρδακαστάνη είχε συνάντηση με τον διευθυντή του γραφείου του κ. Τσακαλώτου, όπου του εξέθεσαν και πάλι [τα αιτήματα του αναπηρικού κινήματος](https://www.esamea.gr/our-actions/ypoik/3872-katathesi-forologikon-thematon-aitimaton-poy-apasxoloyn-ta-atoma-me-anapiria-kai-xronies-pathiseis-kai-tis-oikogeneies-toys) και έλαβαν τη δέσμευση ότι 26 ή 27 Νοεμβρίου θα τους δεχθεί ο υπουργός.

 Στα αιτήματα περιλαμβάνονται :

- Εξαίρεση των αναπηρικών επιδομάτων από τον συνυπολογισμό σε εισοδηματικά κριτήρια (αφορά στο μέρισμα, στο επίδομα στέγασης, στο ΚΟΤ κλπ.),

- Μη μείωση του αφορολόγητου για τα άτομα με αναπηρία

- Απαλλαγή των ατόμων με αναπηρία από την ειδική εισφορά αλληλεγγύης, από τα τεκμήρια του εισοδήματος και από τον ΕΝΦΙΑ

- Αύξηση του ακατάσχετου ποσού σε λογαριασμό μισθού ή σύνταξης ατόμων με αναπηρία

- Επαναφορά της ρύθμισης του άρθρου 18 του ν. 4172/2013, που προέβλεπε μείωση φόρου από ιατρικές δαπάνες, για τα άτομα με αναπηρία, με χρόνιες παθήσεις και τις οικογένειές τους κ.α.

Η παράσταση διαμαρτυρίας στο υπουργείο Εργασίας της Δευτέρας 26/11 αναβάλλεται- αναμένεται συνάντηση με την ηγεσία του υπουργείου.

[Φωτογραφίες και βίντεο στο facebook της ΕΣΑμεΑ.](https://www.facebook.com/ESAmeAgr/)

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).